Φρίζερ

* Anime
* Manga

«*Δεν νομίζω πως χρειάζομαι συστάσεις, όμως για κάθε περίπτωση, είμαι ο δυνατός Φρίζερ, και ναι, όλες οι τρομακτικές ιστορίες που έχετε ακούσει είναι αληθινές.*»
— Ο Φρίζερ, στο επεισόδιο «*Namek's Defense*»

Ο **Φρίζερ** (ή Φρίζα) είναι ο κύριος ανταγωνιστής του franchise του *Dragon Ball*. Είναι ο αυτοκράτορας του Σύμπαντος 7 που είχε το δικό του αυτοκρατορικό στρατό και είναι μια φιγούρα που προκαλεί τρόμο για τη σκληρότητα και τη δύναμη του. Είναι ο απόγονος του Τσιλντ, ο δεύτερος γιος του Βασιλιά Κολντ και ο μικρότερος αδερφός του Κούλερ. Ο Φρίζερ είναι ο καταλυτικός ανταγωνιστής σε ολόκληρο του franchise, καθώς οι πράξεις του είχαν ως αποτέλεσμα ο Γκόκου να φτάσει στη Γη. Έχει πραγματοποιήσει διάφορες επιστροφές από τότε που πολέμησε με τον Γκόκου στο Νάμεκ, συμπεριλαμβανομένων διάφορων εισβολών στη Γη. Πρόσφατα, επιλέχθηκε για να εκπροσωπήσει το Σύμπαν 7 ως το δέκατο μέλος της Ομάδας του Σύμπαντος 7 για το Τουρνουά της Δύναμης ως ο αντικαταστάτης του Καλού Μπου. Αυτό τον κάνει τον πιο επανερχόμενο κακό σε όλο το *Dragon Ball*. Μετά τα γεγονότα του Τουρνουά της Δύναμης, ο Φρίζερ έρχεται ξανά στο κόσμο των ζωντανών και ανακτά το τίτλο του Αυτοκράτορα του Σύμπαντος 7.

Ο Φρίζερ είναι ο κύριος ανταγωνιστής του Namek, Frieza, Trunks, Gods of the Universe, και Golden Frieza Sagas. Είναι επίσης ο κύριος ανταγωνιστής της τηλεοπτικής ταινίας *Dragon Ball Z: Μπάρντοκ - Ο Πατέρας του Γκόκου* και της ταινίας *Dragon Ball Z: Αναβίωση ‘Φ’*. Αργότερα, υπηρετεί με το ρόλο του κακού πρωταγωνιστή στο Universe Survival Saga και ως δεύτερος ανταγωνιστής στο Broly Saga.

## Βιογραφία

### Παρελθόν

Ο πατέρας του Φρίζερ είναι ένας μεταλλαγμένος με ένα αφύσικα υψηλό επίπεδο δύναμης. Λόγω αυτού, ο Φρίζερ επίσης κατέχει μεταλλαγμένα χαρακτηριστικά, κάνοντας εκείνο και το πατέρα του, Βασιλιά Κολντ, τους μόνους ανάμεσα στη Φυλή του Φρίζερ που κατέχουν το εντυπωσιακό επίπεδο δύναμης και σκληρότητας στη σειρά. Ακόμη και συμπεριλαμβανομένης της φυλής του, ο Φρίζερ ήταν ασυνήθιστα ισχυρός, του οποίου η φυσική ανάπτυξη σε δύναμη τον έκανε να μην χρειαστεί ποτέ σε καμία πραγματική εκπαίδευση και τελικά αναγνωρίστηκε ως ο πιο ισχυρός πολεμιστής στο σύμπαν. Έχει ειπωθεί ότι τη στιγμή γέννησης του Φρίζερ ήταν ήδη ισχυρότερος και σκληρότερος από το πατέρα του, ενώ η ακατανίκητη δύναμη του και η ιδιοφυΐα του για το κακό οδήγησαν το Κολντ να θελήσει να του μεταβιβάσει αμέσως τον έλεγχο του σύμπαντος.

Σύμφωνα με το βιβλίο-οδηγό, το Έτος 731, ο Φρίζερ προσάρτησε τους Σάγιαν στη Δύναμη του Φρίζερ.

Λόγω της προοπτικής του γιου του, ο Κολντ παρέδωσε τον έλεγχο σε εκείνον όταν ήταν ακόμη παιδί. Στο *Μπρόλι*, παρουσιάστηκε στους Σάγιαν το Έτος 732 - οι οποίοι ενημερώθηκαν από το Κολντ ότι ο Φρίζερ ήταν ο νέος τους άρχοντας.

Σε κάποιο σημείο, ο Βασιλιάς Κολντ είπε στο Φρίζερ ότι υπήρχαν μόνο δυο οντότητες στο σύμπαν με τις οποίες ο Φρίζερ δεν έπρεπε ποτέ να συγκρουστεί: ο Μάτζιν Μπου και ο Μπίρους ο Καταστροφέας. Ο Φρίζερ πρόσθεσε τους Σάγαιν στη Δύναμη του Φρίζερ, και άκουσε τους θρύλους του Σούπερ Σάγιαν και Σούπερ Σάγιαν Θεού. Σε ένα σημείο στο παρελθόν του Φρίζερ, κατέκτησε τουλάχιστον 448 πλανήτες, παίρνοντας τον έλεγχο του 70% του Σύμπαντος 7.

Εν τέλει ο Φρίζερ γνώρισε τον ίδιο το Μπίρους. Οι δυο τους τα πήγαιναν αρκετά καλά καθώς και οι δυο χαίρονταν να καταστρέφουν πράγματα. Ωστόσο κάποτε ο Φρίζερ παρασύρθηκε και προκάλεσε έτσι το θυμό του Μπίρους, με εκείνον να μάχεται με το Φρίζερ και να νικά με ευκολία το τύραννο. Εν αγνοία του Φρίζερ, ο αλαζονικός του χαρακτήρας ενόχλησε το Μπίρους. Σκέφτηκε να καταστρέψει το Φρίζερ όταν γλίτωσε το Μπίρους από το κόπο να καταστρέψει ο ίδιος το Πλανήτη Βετζέτα, αν και δεν το προχώρησε ποτέ. Σε κάποιο σημείο, ο Φρίζερ συνάντησε τη Γαλαξιακή Περίπολο και όταν του επιτέθηκαν εκείνος τους νίκησε με ευκολία, με αποτέλεσμα η Περίπολος να αποφασίσει να αποφεύγει το Φρίζερ με κάθε κόστος. Ο Φρίζερ είχε πολεμήσει με τους γονείς του στο παρελθόν, και έκτοτε σπάνια χρειάστηκε να συνέλθει μετά από μια μάχη.

«*Λοιπόν, αφού ο βασιλιάς θεώρησε σκόπιμο να με προδώσει, πέθανε ως προδότης. Όμως, ο θάνατός του δεν ήταν μια αντάξια τιμωρία. Λέω να πραγματοποιήσουμε το ενδεχόμενο μας. Αν δεν το κάνουμε, εκείνοι θα ξεσηκωθούν από το θάνατο του αγαπημένου τους ηγέτη και θα σταθούν ενωμένοι εναντίον μας. Όχι ότι θα κατάφερναν κάτι.*»
— Ο Φρίζερ στο Ζάρμπον για την εξόντωση της φυλής των Σάγιαν μετά την επανάσταση του Βασιλιά Βετζέτα.

Ο Φρίζερ είχε πολλές φυλές κάτω από τη μπότα του στη πλανητική ανταλλαγή, ανάμεσα στους οποίους και οι Σάγιαν. Προικισμένοι με φυσική ικανότητα μάχης, δύναμη και ικανότητα να γίνονται ισχυρότεροι μετά από κάθε μάχη, οι Σάγιαν έγιναν ισχυρά όπλα στην υποταγή των πλανητών από το Φρίζερ. Ωστόσο, ο Φρίζερ παρατήρησε πως ποτέ τους δεν ήταν πραγματικά πιστοί σε εκείνον λόγω της περηφάνειας τους. Παρόλα αυτά, εκείνες οι ικανότητες τους έκαναν ελαττωματικούς στο παρανοϊκό Φρίζερ, ο οποίος φοβόταν πως, αν αφήνονταν ανεξέλεγκτοι, οι Σάγιαν είτε θα ενώνονταν εναντίον του και θα τον υπερνικούσαν, είτε μια μέρα θα παρήγαγαν ένα πολεμιστή που θα ανταγωνιζόταν τον ίδιο το Φρίζερ - όπως ένας Σούπερ Σάγιαν ή ένας Σούπερ Σάγιαν Θεός. Λόγω αυτού, και λόγω μιας παλιάς συνάντησης με το Θεό της Καταστροφής Μπίρους, ο οποίος του ζήτησε να εξοντώσει τους Σάγιαν στη θέση του, αποφάσισε να εξαλείψει το πλανήτη και τους κατοίκους του παρά το ότι ο υπηρέτης τον συμβούλεψε ότι θα ήταν κρίμα να χαθούν τόσο δυνατοί πολεμιστές. Επίσης κατέληξε στο να αναγκάσει το Βασιλιά Βετζέτα να του δώσει το γιο του, Βετζέτα, ως μέρος της συνεχιζόμενης «συνεργασίας» τους. Ωστόσο, ο Βασιλιάς Βετζέτα μυστικά σκόπευε να προδώσει το Φρίζερ προτού του δώσει το γιο του. Επίσης ο τύραννος ειρωνεύτηκε περαιτέρω το Βασιλιά Βετζέτα λόγω της αποτυχημένες απόπειρας κατάκτησης του πλανήτη Τάζμπα.

### *Dragon Ball Z*

#### Frieza Saga

«*Δεν επιθυμώ τίποτα πέρα από μια πολύ μικρή ευχή, για το μόνο πράγμα που δεν έχω ακόμη: τη δύναμη της αιώνιας ζωής.*»
— Ο Φρίζερ στο Μούρι, στο Νάμεκ

Εικοσιπέντε χρόνια μετά τη καταστροφή του Πλανήτη Βετζέτα από τα χέρια του Φρίζερ, ο τύραννος κατασκοπεύει τον ανιχνευτή του Βετζέτα κατά τη διάρκεια του Vegeta Saga και έτσι μαθαίνει την ύπαρξη των Ντράγκον Μπολ του Νάμεκ. Σχεδιάζοντας να τις αποκτήσει για να ευχηθεί για αθανασία, ο Φρίζερ φτάνει στο Νάμεκ με τους συντρόφους και τους δυο πιο υψηλόβαθμους μπράβους του, Ζάρμπον και Ντοντόρια, με στόχο να πάρει τις Ντράγκον Μπολ από τους Ναμέκιαν. Αφού ο Κουί και ο Ντοντόρια σκοτώνονται από το Βετζέτα, ο οποίος είχε προδώσει το Φρίζερ για να συλλέξει τα ξακουστά αντικείμενα για τους δικούς του σκοπούς, ο Φρίζερ στέλνει τον Άπιουλ και το Ζάρμπον να βρουν τις τελευταίες δυο Ντράγκον Μπολ. Εντωμεταξύ, ο Φρίζερ επιστρέφει στο σκάφος του με τις πέντε που είχε ήδη συλλέξει. Ο Φρίζερ θεωρεί πολύ πιθανό ο Βετζέτα να έχει βρει μια Ντράγκον Μπολ και είναι σίγουρος πως ο ίδιος θα τις αποκτήσει, αφού πιστεύει πως θα πάρουν τις δυο του Βετζέτα και θα έχουν και τις επτά. Ο Φρίζερ σηκώνει στον αέρα τηλεκινητικά τις πέντε Ντράγκον Μπολ που έχει και απομακρύνεται με το ποντ του.

Αργότερα, ο Ζάρμπον επιστρέφει στο σκάφος για να πει στο Φρίζερ για τα ευρήματα του. Ο Φρίζερ ρωτά το Ζάρμπον αν βρήκε ένα χωριό, όμως ο εκείνος λέει πως όχι, ωστόσο νίκησε το Βετζέτα. Ο Φρίζερ ανακουφίζεται και ρωτά αν ο Βετζέτα είναι νεκρός, όμως ο Ζάρμπον ισχυρίζεται πως δεν βρήκε το πτώμα, ωστόσο οι πιθανότητες επιβίωσης είναι ελάχιστες λόγω των σοβαρών τραυματισμών του. Έπειτα, ο Φρίζερ ρωτά γιατί δεν επιβεβαίωσε το θάνατο του και ο Ζάρμπον εξηγεί πως ο αντίπαλος του ήταν κάτω από το νερό. Ο Φρίζερ συμπεραίνει πως ο Ζάρμπον δεν ήθελε να βρέξει το μαλλί του και γι'αυτό δεν πήγε κάτω από το νερό και ότι ο Βετζέτα ίσως να βρήκε μια Ντράγκον Μπολ και να την έκρυψε. Προσπαθώντας να επανορθώσει, ο Ζάρμπον λέει ότι είναι αδικαιολόγητος και πως θα επιβεβαιώσει αμέσως το θάνατο του. Στο anime, ο Όρλεν καταφθάνει στο σκάφος και λέει ότι βρήκε ένα χωριό, όμως είχε καταστραφεί και πως κάποιος πήρε μια Ντράγκον Μπολ από εκεί. Του Όρλεν του ξεφεύγει ότι σκότωσε έναν επιζώντα χωρίς να τον ρωτήσει που έχει κρύψει ο Βετζέτα τη Ντράγκον Μπολ, εκνευρίζοντας τον Φρίζερ, ο οποίος σκοτώνει τον Όρλεν χωρίς δεύτερη σκέψη, εξοντώνοντας τον με Λέιζερ Ματιών καθώς ο Ζάρμπον παρακολουθούσε τρομαγμένος. Ο Φρίζερ λέει στο Ζάρμπον να φέρει πίσω στο σκάφος το Βετζέτα και του λέει να εύχεται να είναι ζωντανός, αλλιώς ο Ζάρμπον θα ακολουθήσει τον Όρλεν στο θάνατο.

    Τότε, διατάζει τον Άπιουλ να επικοινωνήσει με το Πλανήτη Βετζέτα και να έρθει σε πέντε ημέρες η Δύναμη Γκίνιου με ανταλλακτικούς ανιχνευτές. Ο Ζάρμπον φρικάρει και ρωτάει γιατί θέλει τη βοήθεια της Δύναμης Γκίνιου, και ο Φρίζερ λέει πως έχει ένα παράξενο προαίσθημα. Ένα περίεργο συναίσθημα ότι ένας δυνατός Σάγιαν υπάρχει κάπου στο σύμπαν και πως προορίζεται να γίνει ο εχθρός του. Ο Φρίζερ δεν είναι σίγουρος για το αν είναι ο Βετζέτα. Ο Ζάρμπον λέει πως αν δεν είναι ο Βετζέτα τότε πρέπει να είναι ο Σάγιαν από τη Γη, ή ο ημίαιμος γιος του, ωστόσο είναι πιο αδύναμοι από το Βετζέτα. Ο Φρίζερ ρωτά το Ζάρμπον αν αμφισβητεί το προαίσθημα του, με εκείνον να λέει όχι γρήγορα. Έπειτα τον διατάζει να βιαστεί και να του φέρει τον Βετζέτα προτού χάσει την υπομονή του, και ο Ζάρμπον φεύγει γρήγορα. Ο Φρίζερ σκέφτεται για την ατελείωτη προοπτική της δύναμης των Σάγιαν, παρόλο που δεν είναι αντάξιοι του στη μάχη. Όμως αν στο μέλλον συνεχίσουν να δυναμώνουν, θα μπορούσε να αποτελέσει πρόβλημα η εμφάνιση ενός Σούπερ Σάγιαν.

Ο Ζάρμπον επιστρέφει στη περιοχή της μάχης και εντοπίζει το δαρμένο σώμα του Βετζέτα, και τον μεταφέρει στο θάλαμο αναζωογόνησης στο σκάφος του Φρίζερ. Ο Ζάρμπον αναφέρει στο Φρίζερ ότι έπιασε το Βετζέτα και πως θεραπεύεται για περαιτέρω ανάκριση. Όταν θεραπεύεται, ο Βετζέτα ορμά με δύναμη έξω από το θάλαμο και η έκρηξη σκοτώνει τον Άπιουλ. Ο Φρίζερ και ο Ζάρμπον, έχοντας ακούσει το θόρυβο, σπεύδουν στον ιατρικό θάλαμο, ωστόσο πριν φτάσουν ο Βετζέτα δημιούργησε μια τρύπα στο τοίχο του δωματίου και κρύφτηκε για να τους μπερδέψει. Με τους στρατιώτες του Φρίζερ απασχολημένους, ο Βετζέτα ενθουσιωδώς τρέχει στο δωμάτιο του Φρίζερ όπου βρίσκονταν οι πέντε του Ντράγκον Μπολ απροστάτευτες. Ο Ζάρμπον ψάχνει τη περιοχή γύρω από το Διαστημόπλοιο του Φρίζερ, όμως Φρίζερ είναι ανυπόμονος. Έπειτα, κατηγορεί το Ζάρμπον για τη διαφυγή του Βετζέτα και απειλεί να τον σκοτώσει αν δεν βρει το Σάγιαν. Ο Βετζέτα συνειδητοποιώντας πως δεν μπορεί να κουβαλήσει όλες τις Ντράγκον Μπολ, ειδοποιεί το Φρίζερ και το Ζάρμπον να έρθουν και τότε ρίχνει μια ακτίνα στο χολ η οποία θολώνει την όραση τους. Ο Βετζέτα τότε δημιουργεί μια τρύπα στο παράθυρο και πετάει έξω μια-μια τις Ντράγκον Μπολ. Ο Ζάρμπον και ο Φρίζερ είναι εξαγριωμένοι, με το Ζάρμπον να τον ψάχνει πάλι γύρω από το σκάφος ανεπιτυχώς. Ο αγανακτισμένος Ζάρμπον ρωτά το Φρίζερ αν ο Βετζέτα είναι ακόμη μέσα στο σκάφος, όμως ο Φρίζερ νευριασμένα κατηγορεί το Ζάρμπον και του λέει πως είναι ευθύνη του να βρει το Βετζέτα. Καθώς ο Βετζέτα απομακρύνεται απαρατήρητος, κολυμπώντας σε μια κοντινή απόσταση, ένας έξαλλος Φρίζερ λέει πως θα ψάξει στο εσωτερικό του σκάφους και διατάζει τον Ζάρμπον να ψάξει τη περιοχή, υποσχόμενος ότι θα τον σκοτώσει αν δεν βρει το Σάγιαν μέσα σε μια ώρα. Ο Ζάρμπον έσπευσε φοβισμένος, και ψάχνει τον Βετζέτα, για να γλυτώσει τις βαριές συνέπειες.

Με τον Ζάρμπον να μην επιστρέφει μέσα σε μια ώρα, ο Φρίζερ συμπεραίνει πως είτε σκοτώθηκε είτε έφυγε και θλίβεται πως δεν κάλεσε νωρίτερα τη Δύναμη Γκίνιου. Μεγάλες ποσότητες σεισμικών δραστηριοτήτων ξεκινούν, καθώς ένας οργισμένος Φρίζερ αρχίζει να εκτοξεύει ακτίνες μεγάλης δύναμης, ενώ οι μπράβοι του συγκεντρώνονται τρομαγμένοι. Ένας στρατιώτης ενημερώνει τον Φρίζερ ότι η Δύναμη Γκίνιου προετοιμάζεται να έρθει στο Νάμεκ, κάτι που ανακουφίζει τον Φρίζερ αφού πιστεύει πως θα υπάρξουν αποτελέσματα. Ο Φρίζερ σκέφτεται επίσης πως ο Βετζέτα δεν βρήκε και τις επτά Ντράγκον Μπολ, αφού βρισκόταν ακόμη στη ζωή. Με τους νέους Ανιχνευτές, οι δυνάμεις του Φρίζερ θα μπορέσουν να τον βρουν.

Μετά από λίγες ημέρες, η Δύναμη Γκίνιου εν τέλει προσγειώνεται στο Νάμεκ και παρουσιάζεται στο Φρίζερ με μια σειρά από παράλογες πόζες. Ο Φρίζερ είναι αποθαρρυμένος με αυτό που βλέπει, όμως αποφασίζει να περάσουν γρήγορα στη δουλειά. Έπειτα, διατάζει τα μέλη της Δύναμης Γκίνιου να πιάσουν ζωντανό το Βετζέτα, ώστε να μπορέσει να ανακριθεί για τη τοποθεσία των Ντράγκον Μπολ. Ο Αρχηγός Γκίνιου χρησιμοποιεί τον Ανιχνευτή του και του λέει πως ο Βετζέτα ταξιδεύει με άλλα δυο άτομα. Ο Φρίζερ σκέφτεται πως είναι ο Γκόχαν και ο Κρίλιν, και τους λέει να κάνουν ό,τι θέλουν με αυτούς. Ο Τζάις δίνει στο Φρίζερ ένα κουτί με τους καινούργιους ανιχνευτές που ζήτησε. Με τις διαταγές τους κατανοητές, η Δύναμη Γκίνιου ξεκινά για να βρει το Βετζέτα. Στο τέλος, αποτυγχάνουν καθώς ο Γκόκου καταφθάνει στον Πλανήτη Νάμεκ και τους νικά.

Ο Γκίνιου κατάφερε να δώσει τις Ντράγκον Μπολ στο Φρίζερ ενώ οι σύντροφοι του μάχονταν, με το Φρίζερ να επαινεί το Γκίνιου για τη δουλειά του και να λέει πως έπρεπε να τους καλέσει πολύ πιο πριν. Ο Γκίνιου τότε προσπαθεί να γιορτάσει το γεγονός με το να εκτελέσει ένα χορό, όμως ο Φρίζερ του λέει να το κάνει μια άλλη φορά. Ο Φρίζερ με τις συγκεντρωμένες Ντράγκον Μπολ προσπαθεί να καλέσει τον Πορούνγκα, όμως δεν τα καταφέρνει, φτάνοντας στο συμπέρασμα υπάρχει ένα σύνθημα που μόνο ένας Ναμέκιαν θα ήξερε. Ενώ ψάχνει το μυστικό για να ξεκλειδώσει τη δύναμη των Ντράγκον Μπολ, ο Φρίζερ βλέπει μέσω του ανιχνευτή του πως τρεις Ναμέκιαν είναι ακόμη ζωντανοί. Ο Γκίνιου προσφέρεται να πάει, όμως ο Φρίζερ του λέει να μείνει πίσω και πηγαίνει ο ίδιος, προσπερνώντας το Ντέντε, αγνοώντας την ύπαρξη του, φτάνοντας στο σπίτι του Γηραιού Γκούρου, όπως αντικρίζει το Νέιλ, τον ισχυρότερο από τους Ναμέκιαν πολεμιστές του πλανήτη. Ο Νέιλ οδηγεί το Φρίζερ μακριά από το σπίτι και αρχίζει να μάχεται μαζί του.

«*Ποτέ δεν φαντάστηκα πως θα υπάρχει κάποιος ανόητος που θα τολμούσε να προκαλέσει το Φρίζερ! Χειροκροτώ την αυτοπεποίθηση σου, κύριε! Βέβαια, είμαι σίγουρος πως γρήγορα θα μετανιώσεις το να μην μου πεις το μυστικό των Ντράγκον Μπολ... Όταν θα πρέπει να το πεις υποφέροντας!*»
— Ο Φρίζερ, στο Νέιλ, στο επεισόδιο «Champion of Namek»

Καθώς η μάχη ξεκινά, ο Νέιλ προσπαθεί να πολεμήσει και ορμάει χτυπώντας τον στον αυχένα, όμως χωρίς αποτέλεσμα, καθώς ο Φρίζερ πιάνει το χέρι του Νέιλ και το τραβάει ξεκολλώντας το από το σώμα του. Ενώ ο Νέιλ ουρλιάζει από τον πόνο, γρήγορα αναγεννά το χέρι του, εκπλήσσοντας τον Φρίζερ. Μετά από μια χρονοβόρα μάχη, ο Φρίζερ επιμένει να μάθει πως θα καλέσει το Πορούνγκα, όμως ο Νέιλ απλώς του ρίχνει μια δυνατή ακτίνα, η οποία δεν έκανε ζημιά. Ο Φρίζερ τότε τον χτυπά στη μύτη, ενώ απαιτεί να μάθει για το σύνθημα. Ο Νέιλ ξεκινά να γελάει, λέγοντας στο Φρίζερ πως ήταν λάθος που άφησε το Ντέντε να φύγει και να αφήσει τις Ντράγκον Μπολ. Ο Φρίζερ τότε τον αφήνει να πεθάνει αφού καταλαβαίνει πως η μάχη τους ήταν αντιπερισπασμός για να πει ο Ντέντε το σύνθημα στους Κρίλιν και Γκόχαν καθώς παίρνουν τις Ντράγκον Μπολ.

«*Από όλα τα κοντόφθαλμα πράγματα που ίσως έχεις πει, Βετζέτα. Τολμώ να πω ότι έχεις ξεχάσει πόσο τρομακτικός μπορώ να γίνω. Άσε με να σου φρεσκάρω τη μνήμη.*»
— Ο Φρίζερ, στο Βετζέτα

    Ενώ πετούσε προς το σκάφος του, προσπαθεί να εντοπίσει την ενέργεια της Δύναμης Γκίνιου, συνειδητοποιώντας πως κανένα ίχνος τους δεν φαίνεται στον ανιχνευτή του. Θυμωμένος, αποφασίζει να κυνηγήσει τους ήρωες μόνο για να ανακαλύψει ότι ο Πορούνγκα, ο Ναμέκιαν δράκος έχει φύγει λόγω του θανάτου του Γκούρου. Έπειτα, ο Φρίζερ αντιμετωπίζει τους Βετζέτα, Κρίλιν, Γκόχαν και Ντέντε αφού ο Γκούρου είχε πεθάνει. Τότε χάνει τη ψυχραιμία του αφού δεν μπόρεσε να ευχηθεί για αθανασία και εξοργίζεται ακόμη περισσότερο όταν σκέφτεται πως δεν το περίμενε να γίνει. Σύντομα, αντιμετωπίζει έναν πολύ ισχυρότερο Βετζέτα, ο οποίος είναι ίσως ικανός να αντιμετωπίσει ως ίσος το Φρίζερ τουλάχιστον για κάποια ώρα.

    Παίρνοντας κουράγιο από το Βετζέτα, ο Φρίζερ φανερώνει τη δεύτερη μορφή του, εκπλήσσοντας τους Γκόχαν, Κρίλιν, Βετζέτα και Ντέντε, καθώς όχι μόνο αυξήθηκε τρομακτικά η δύναμη του, αλλά και η εμφάνιση του. Με τη νεοαποκτηθείσα δύναμη του ο Φρίζερ καταφέρνει να υπερισχύσει απέναντι στο Βετζέτα. Αφού ο Φρίζερ χρησιμοποιεί την επίθεση Death Storm, παίρνει το χρόνο του για να αποφασίσει ποιος θα πεθάνει πρώτος και διαλέγει το Κρίλιν. Σύντομα, τραυματίζει το Κρίλιν καρφώνοντας τον με το αριστερό του κέρατο στο στήθος, βασανίζοντας τον. Τότε ρίχνει το σώμα του Κρίλιν στη θάλασσα του Νάμεκ και ειρωνεύεται το Γκόχαν με το τραυματισμένο σώμα του φίλου του.

Ο Γκόχαν απαντά με απίστευτο θυμό και ορμάει στο Φρίζερ με γροθιές, κλωτσιές και ένα καταιγισμό ακτίνων. Ο Φρίζερ με τη σειρά του αρχίζει να τον γρονθοκοπεί και προτού προλάβει να τον αποτελειώσει, ο Κρίλιν, θεραπευμένος από το Ντέντε, ρίχνει ένα Destructo Disc στο Φρίζερ, κόβοντας την άκρη της ουράς του. Ο Φρίζερ κυνηγά το Κρίλιν σε έναν αντιπερισπασμό από τους ήρωες, μέχρι ο Φρίζερ αποφασίζει να τους σκοτώσει. Εκείνη την ώρα ο Πίκολο μπαίνει στη μάχη και καταφέρνει να τα βάλει με το Φρίζερ λόγω της συγχώνευσης του με το Νέιλ. Ο Φρίζερ και ο Πίκολο είναι ίσοι σε δύναμη, με κανέναν από τους δυο να μην μπορεί να πάρει το πάνω χέρι. Ο Πίκολο αυξάνει περισσότερο το επίπεδο δύναμης του, όμως σύντομα εκπλήσσεται όταν ο Φρίζερ μπορεί να ξεπεράσει τη ταχύτητα του.

    Καθώς η μάχη συνεχίζεται, ο Πίκολο αποκαλύπτει πως συγκρατούσε τη δύναμη του λόγω της βαριάς ενδυμασίας του. Ανυπομονώντας να δείξει ακόμη περισσότερη δύναμη στο Πίκολο, ο Φρίζερ μεταμορφώνεται για άλλη μια φορά, ξεκλειδώνοντας τη φαινομενικά ατελείωτη δύναμη του. Ο Πίκολο προσπαθεί να τα βάλει μαζί του, όμως δεν τα καταφέρνει. Έπειτα, προσπαθεί να ξεφύγει από το Φρίζερ, όμως η ταχύτητα του είναι πολλή για το Πίκολο. Ο Φρίζερ τότε επιτίθεται βάναυσα στο Πίκολο με το Crazy Finger Beam. Ο Γκόχαν θυμώνει ξανά και επιτίθεται με το Full Power Masenko, με το οποίο ο Φρίζερ ζορίζεται, όμως εν τέλει το αποκρούει με ευκολία. Ο Πίκολο σώζει το Γκόχαν με μια δική του επίθεση η οποία στέλνει μακριά το κύμα ενέργειας. Ο Φρίζερ παρατηρεί την αυξανόμενη δύναμη του Γκόχαν, και συνειδητοποιεί πως είναι Σάγιαν, όμως αμφιβάλλει για το αν είναι ο Βετζέτα ο πατέρας του (ο Φρίζερ ακόμη πιστεύει πως μόνο οι Βετζέτα, Ράντιτς και Νάπα είναι οι μόνοι Σάγιαν που επέζησαν από τη καταστροφή του Πλανήτη Βετζέτα), και τελικά αποκαλύπτει τη πραγματική του μορφή. Ο τύραννος τονίζει πως σκόπευε να δώσει την «απόλαυση» να δουν τη μορφή αυτή προτού πεθάνουν.

«*Θα ήταν σχετικά απλό το να σας αφανίσω όλους με τη τωρινή μου μορφή, όμως αντί για αυτό, θα είναι πολύ πιο απολαυστικό το να σας αφήσω με μια τελική εικόνα πιο τρομακτική και από το θάνατο! Θεωρήστε αυτό το αποχαιρετιστήριο δώρο μου προς εσάς! Έναν εφιάλτη πιο φοβερό από τους μεγαλύτερους τρόμους! Δείτε τη πραγματική, τελική μορφή μου!*»
— Ο Φρίζερ στο «Frieza's Final Transformation! The Ultimate Nightmare Begins!»

    Με τη νέα του μορφή, ο Φρίζερ σκοτώνει το Ντέντε, αφού είχε ανακαλύψει ότι θεράπευε τους ήρωες όταν είδε το Ντέντε να θεραπεύει το Πίκολο λίγο πριν τη τελική του μεταμόρφωση. Οι Πίκολο, Κρίλιν και Γκόχαν επιτίθενται στο Φρίζερ, όμως εκείνος εύκολα αποφεύγει το καταιγισμό κλοτσιών και γροθιών. Αφού αύξησε το επίπεδο δύναμης του με τη τεχνική της Δύναμης των Σάγιαν, ο Βετζέτα ανακοινώνει πως είναι Σούπερ Σάγιαν και αρχίζει να μάχεται το Φρίζερ, προσπαθώντας να τον χτυπήσει με πολλές γροθιές. Ωστόσο, η ταχύτητα του Φρίζερ είναι εκτός του επιπέδου του Σάγιαν, αφήνοντας το Βετζέτα σε μια σιωπηλή κατάσταση τρόμου. Με όλη του τη δύναμη, ο Βετζέτα εκτοξεύει ένα Final Burst Cannon πάνω του, αλλά ο τύραννος είναι σε θέση να κλωτσήσει το κύμα ενέργειας μακριά. Αφού ο Σάγιαν χάνει την αυτοπεποίθηση του, ο Φρίζερ αρχίζει να τον βασανίζει και να τον τιμωρεί. Ο Φρίζερ τυλίγει την ουρά του στο λαιμό του Βετζέτα και αρχίζει να του δίνει γροθιές. Οι Πίκολο, Κρίλιν και Γκόχαν παρακολουθούν τρομαγμένοι το βάναυσο θέαμα.

«*Έλα τώρα, αγόρι μου, δεν μπορώ να σε δω να τα παρατάς μετά από ένα αδύναμο χτύπημα. Όχι, Βετζέτα, φοβάμαι πως αυτό ήταν μόνο η εισαγωγή στο φριχτό βασανιστήριο που σκοπεύω να σου επιβάλλω. Κράτα τα μάτια σου ανοιχτά, αγαπητέ πρίγκιπα, η Κόλαση σε περιμένει στη γωνία.*»
— Ο Φρίζερ ειρωνευόμενος το Βετζέτα στο «The Moment of Truth Approaches! Goku Back in Action!»

Καθώς ο Φρίζερ ετοιμάζεται να αποτελειώσει το Βετζέτα, ο θεραπευμένος Γκόκου καταφθάνει στο πεδίο της μάχης, έτοιμος να αντιμετωπίσει το Φρίζερ. Η χρονοβόρα και καταστροφική μάχη ξεκινά, με τον Γκόκου να αποφεύγει τα κοντινά χτυπήματα του Φρίζερ και να τον κλωτσά δυνατά στο πρόσωπο, στέλνοντας τον μακριά. Οι Γκόχαν, Κρίλιν και Πίκολο εκπλήσσονται από την έντονη δύναμη του Γκόκου, λέγοντας πως δεν μπορούσαν να παρακολουθήσουν καθόλου τη πολύ γρήγορη μάχη. Ο Φρίζερ επιχειρεί το Barrage Death Beam για να τον τραυματίσει, μάταια, καθώς ο Γκόκου αποκρούει τις επιθέσεις, μπορώντας ακόμη να προστατεύει και τους φίλους του. Μέσα από ένα σύννεφο καπνού, ο Φρίζερ πιστεύει πως έχει νικήσει το Γκόκου, όμως ο Σάγιαν στέκεται αβλαβής όταν καθαρίζει το τοπίο. Ο Φρίζερ σοκάρεται με αυτό και με το ότι πρόλαβε να προστατεύσει τους φίλους από τις ακτίνες του. Ο Βετζέτα πιστεύοντας ότι ο Γκόκου είναι ένας ολοκληρωμένος Σούπερ Σάγιαν, ειρωνεύεται το Φρίζερ, παρόλο που είναι τόσο ηττημένος που δεν μπορεί να σηκωθεί. Ο Φρίζερ, περήφανος για τα κατορθώματα του και όντας θυμωμένος, αποκτά ένα χαιρέκακο χαμόγελο προτού στέλνοντας το Death Beam μέσα στη καρδιά του Πρίγκιπα των Σάγιαν. Στο κατώφλι του θανάτου, ο Βετζέτα λέει στο Γκόκου για τη γενοκτονία των Σάγιαν από τα χέρια του Φρίζερ, παρακαλώντας τον να πάρει εκδίκηση για τους Σάγιαν. Καθώς ο Βετζέτα σταματάει να ικετεύει το Γκόκου, πεθαίνει λόγω του τραυματισμού του. Ο Γκόκου, λυπημένος από το θάνατο του Βετζέτα, τον θάβει και δεσμεύεται να νικήσει το Φρίζερ. Ο Γκόκου, θυμωμένος, θυμίζει στο Φρίζερ ότι αντιμετωπίζει τις ζωές ως αναλώσιμες· σκότωσε πολλά ειρηνικά άτομα, ακόμη και παιδιά, για τη δική του διασκέδαση. Ο Φρίζερ του απαντά πως ο «Σούπερ Σάγιαν» είναι απλώς ένας θρύλος, ωστόσο ο Γκόκου δεν ενδιαφέρεται για το θρύλο· θα σταματήσει το Φρίζερ μια για πάντα. Οι Κρίλιν, Γκόχαν και Πίκολο φεύγουν από τη περιοχή για να μην αποσπάσουν τη προσοχή του Γκόκου.

Ο Γκόκου και ο Φρίζερ τότε έρχονται ξανά αντιμέτωποι. Σε μάχη από κοντινή απόσταση, αποδεικνύονται ισοδύναμοι, ενώ ο ένας απέφευγε τα χτυπήματα του άλλου. Ο Φρίζερ εκτοξεύει ένα κύμα ενέργειας στο Γκόκου, με τον τελευταίο να χρησιμοποιεί ένα γρήγορο Kamehameha για να σπρώξει τον εαυτό του στον αέρα γρήγορα. Αυτό προκαλεί ένα σύννεφο καπνού, με το Φρίζερ να ρίχνει death beams στα τυφλά για να πετύχει το Γκόκου. Ο Γκόκου συνειδητοποιεί πως ο Φρίζερ δεν μπορεί να αισθανθεί τη παρουσία του, όμως πριν προλάβει να αναπτύξει ένα σχέδιο, ο Φρίζερ πετάει από πάνω του, τον βλέπει, και συνεχίζει να ρίχνει. Ο Γκόχαν παραλίγο να χτυπηθεί από μια ακτίνα, όμως ο Πίκολο καταφέρνει να σώσει το αγόρι και τον εαυτό του. Ο Φρίζερ χτυπάει το Γκόκου και ρίχνει ένα κύμα στο Σάγιαν όταν εκείνος πέφτει. Πιστεύοντας ξανά πως έχει νικήσει, ο Γκόκου εμφανίζεται πίσω του, Ο Φρίζερ κρύβεται για λίγο και σύντομα βγαίνει από το νερό και επιτίθεται, εκτοξεύοντας μια μπάλα ενέργειας που ο Γκόκου διώχνει με το ζόρι, αφού σπρώχθηκε πάνω σε βράχους. Ξαφνικά, ένα μάγμα εκρήγνυται και ο Φρίζερ χρησιμοποιεί ένα λιωμένο βράχο του ετοιμοθάνατου πλανήτη ενάντια στο Γκόκου. Ο Σάγιαν δέχεται ένα χτύπημα από την ουρά του Φρίζερ και πέφτει σε μια λίμνη από λάβα. Ο Πίκολο πετάει στο σημείο και απαιτεί από το Φρίζερ να του πει τι απέγινε ο Γκόκου, και ο Φρίζερ απαντάει λέγοντας του πως πέθανε. Προσθέτει πως ετοιμάζει ένα βραστό γεύμα εκεί κάτω και ρωτά το Πίκολο αν θα ήθελα να είναι το καρύκευμα.

Προτού ο Πίκολο αντιμετωπίσει ξανά το Φρίζερ, ο Γκόκου πετιέται έξω από το έδαφος. Τα οπίσθια του πιάνουν φωτιά για λίγο (αν και με χιουμοριστικό τρόπο). Ακόμη, χωρίς να έχει υποστεί κάποια ζημιά, ο Γκόκου χρησιμοποιεί ένα Kamehameha για να σπρώξει τη λάβα προς τα κάτω και να αναβάλει για κάποια ώρα την έκρηξη του πλανήτη. Ο Φρίζερ ορμάει προς το μέρος του, όμως ο Γκόκου σώζεται από το Πίκολο. Ο Γκόκου ζητά από τον αντίπαλο του να αφήσει ήσυχο το πλανήτη κατά τη διάρκεια της μάχης, και ο Φρίζερ τον ακούει. Τότε ο Φρίζερ συνειδητοποιεί πως ο Γκόκου νίκησε τη Δύναμη Γκίνιου και όχι ο Βετζέτα. Ο Φρίζερ χρησιμοποιεί ξανά τη τακτική κρυψίματος και αιφνιδιάζει το Γκόκου, ο οποίος σπρώχνεται μέσα στον ωκεανό. Σκεπτόμενος το σύννεφο καπνού όπου ο Φρίζερ δεν μπορούσε να τον εντοπίσει χωρίς να τον δει με τα μάτια του, ο Γκόκου βρίσκει ένα σχέδιο να χτυπήσει το Φρίζερ.

Ο Γκόκου προετοιμάζει δυο Kamehameha σε σχήμα μπάλας και τις κρατάει στο νερό. Εντωμεταξύ, ο Φρίζερ αυτή τη φορά δεν πιστεύει πως ο Γκόκου πέθανε και περιμένει πότε θα βγει στην επιφάνεια. Ο Γκόκου, κάτω από το νερό, εκτοξεύει το πρώτο Kamehameha. Ο Φρίζερ παραλίγο το αποφεύγει προτού ο Γκόκου ρίξει και το δεύτερο. Ο Φρίζερ το αποφεύγει οριακά και εξαγριώνεται. Ξαφνικά, ο Γκόκου εμφανίζεται από πάνω και κλωτσά το Φρίζερ στο πρόσωπο, στέλνοντας τον σε ένα σχηματισμό βράχων. Για μια στιγμή όλοι θεωρούν πως η μάχη τελείωσε πρόωρα. Ωστόσο, ο Φρίζερ βγαίνει με δύναμη από το έδαφος και δείχνει να έχει σημάδια μικρής ζημιάς. Με αυτό, ο Φρίζερ παραδέχεται πως ο Γκόκου είναι το πρώτο άτομο μετά τους γονείς του που του προκάλεσε πόνο στη πραγματική του μορφή. Ο Φρίζερ αποφασίζει να διασκεδάσει τη μάχη λόγω αυτής της ενδιαφέρουσας «αίσθησης». Ο Φρίζερ σύντομα συνειδητοποιεί ότι ο αντίπαλος του είναι ο γιος εκείνου του Σάγιαν που του προκάλεσε τόσους μπελάδες στο παρελθόν.

«*Έχω να νιώσω πόνο για τόσο καιρό... Είναι μια παράξενη αίσθηση. Τι σπάνια περίπτωση που είναι εκείνος.*»
— Φρίζερ

     Η μάχη του Φρίζερ με το Γκόκου συνεχίζει, με το Φρίζερ να παίρνει μερικούς βράχους από το έδαφος και να τους πετάει στο Γκόκου. Ωστόσο, τους αποφεύγει με ευκολία. Ο Φρίζερ χρησιμοποιεί το μυαλό του για να τους ελέγξει, ώστε να συνεχίζουν να πηγαίνουν προς τα πάνω του, αναγκάζοντας το Γκόκου να τους διαλύσει και να τα ανατινάξει με ένα κύμα ενέργειας. Ο Φρίζερ συνεχίζει πιο δυναμικά, και αυτή τη φορά σηκώνει ένα ολόκληρο βουνό με τις τηλεκινητικές του δυνάμεις και το εκτοξεύει στο Γκόκου, ενώ γελούσε. Αντί να αποφύγει το βουνό, ο Γκόκου προσπαθεί να το σταματήσει και το καταφέρνει. Ο Γκόκου τελικά σπρώχνεται πίσω από ένα ακόμη βουνό, όμως ο Σάγιαν το κόβει στη μέση και ξεφεύγει από το κίνδυνο. Ο Φρίζερ χρησιμοποιεί τη τακτική αιφνιδιασμού ξανάκαι εμφανίζεται πάνω από το Γκόκου ξαφνικά. Ο Φρίζερ παγιδεύει το Γκόκου με μια μπάλα που δημιούργησε, με το δεύτερο να μην μπορεί να ξεφύγει. Ο Φρίζερ τον χτυπάει σαν να ήταν μπάλα ποδοσφαίρου όμως τον σταματά από το να ακουμπήσει το έδαφος, αφού η μπάλα θα έσπαγε αν ακουμπούσε οτιδήποτε εκτός του Φρίζερ. Μετά από περισσότερα χτυπήματα, ο Φρίζερ τελικά χαλάει τη μπάλα, στέλνοντας το Γκόκου να χτυπήσει το έδαφος και να προκαλέσει μια μεγάλη έκρηξη.

Λεπτά μετά τη μεγάλη έκρηξη, ο Πίκολο συνειδητοποιεί ότι ο Φρίζερ απλώς έκανε προθέρμανση και πως θα μπορούσε να καταστρέψει ολόκληρο το πλανήτη αν ήθελε. Επίσης τους λέει πως ο Φρίζερ απλώς παίζει με το Γκόκου τη συγκεκριμένη στιγμη. Ο Κρίλιν και ο Γκόχαν πιστεύουν πως ο Γκόκου σκοτώθηκε από την επίθεση. Ωστόσο, ο Πίκολο λέει πως ο Γκόκου επίσης παίζει, και τους δείχνει το Σάγιαν να στέκεται όρθιος και σχεδόν άθικτος, εκτός από τα ρούχα του που υπέστησαν ζημιά από την έκρηξη. Ο Πίκολο υποθέτει ότι είχε τρέξει αρκετά γρήγορα ώστε να φύγει από το σημείο έκρηξης. Τους αποκαλεί και τους δυο τέρατα - ένα καλό, και ένα κακό. Ο Γκόκου και ο Φρίζερ συναντιούνται ξανά, κοιτώντας ο ένας τον άλλο, και ετοιμάζονται για τον επόμενη γύρο της εξαντλητικής μάχης τους. Ο Φρίζερ του λέει μια δήλωση στη μητρική του γλώσσα, με τη πρόταση να μεταφράζεται σε «ας ξεκινήσουμε τη δουλειά». Ο Γκόκου συμφωνεί, και οι δυο μαχητές αποφασίζουν να σοβαρευτούν. Αφού οι δυο τους κοιτούσαν ο ένας τον άλλο, ο Πίκολο λέει στους Κρίλιν και Γκόχαν ότι αυτή η μάχη θα αποφάσιζε τη μοίρα ολόκληρου σύμπαντος - και ότι μόνο οι τρεις τους θα έχουν την ευκαιρία να τη παρακολουθήσουν. Ωστόσο, ο Πίκολο ελπίζει πως θα μπορέσει να κάνει περισσότερα από το παρακολουθεί.

«*Είσαι μια περίπτωση, έτσι δεν είναι; Το να σε σκοτώσω θα είναι σκέτη απόλαυση.*»
— Ο Φρίζερ στο Γκόκου

Ο Φρίζερ αφήνει για λίγο το Γκόκου και τον ρωτάει αν πρέπει να συνεχίσουν να μάχονται στο έδαφος ή στον αέρα. Ο Γκόκου επιλέγει το έδαφος, λέγοντας ψέματα ότι το προτιμάει σε μάχες, όμως στη πραγματικότητα προσπαθούσε να αποφύγει το κίνδυνο της καταστροφικής δύναμης του Φρίζερ στον αέρα. Ο Πίκολο παρατηρεί αυτή τη στρατηγική όταν διαλέγουν το πεδίο της μάχης τους. Ο Φρίζερ επιλέγει ένα μικρό νησί για τη τελική τους μάχη, και οι δυο τους πετούν μέχρι εκεί. Ο Γκόκου βγάζει τη πορτοκαλί μπλούζα του ενώ ο Φρίζερ τον ειρωνεύεται, ρωτώντας τον αν θα ήθελε να θαφτεί όταν σκοτωθεί. Αμέσως μετά, ο Φρίζερ δίνει στο Γκόκου άλλη μια βοήθεια - του λέει πως θα τον αντιμετωπίσει δίχως να χρησιμοποιήσει τα χέρια του. Αστειευόμενος, λέει ότι με αυτό το τρόπο δεν θα σπάσει τα νύχια του. Ένας αλαζόνας και βέβαιος Γκόκου ρωτάει το Φρίζερ αν είναι σίγουρος για το ότι δεν θα χρησιμοποιήσει τα χέρια του, όμως ο τύραννος ακόμη συμφωνεί να μην το κάνει. Μετά από λίγο, ο Γκόκου ορμάει μπροστά, και οι δυο αρχίζουν να μάχονται. Παρόλο που ο Φρίζερ δεν δίνει γροθιές στο Γκόκου, με ευκολία αποφεύγει κάθε του κίνηση. Μετά από πολλές αποφυγές κινήσεων και από τους δυο, ο Φρίζερ χτυπάει με την ουρά του το Γκόκου στο πρόσωπο. Τότε συνεχίζει χαστουκίζοντας τον με την ουρά του. Ο Φρίζερ τον χτυπάει με ένα τελευταίο δυνατό χτύπημα, στέλνοντας το Γκόκου γρήγορα στο έδαφος.